
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


8 Αυγούστου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 3282 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Επανίδρυση Προγράμματος Μεταπτυχιακών 
Σπουδών της Ιατρικής Σχολής του Εθνικού και 
Καποδιστριακού Πανεπιστημίου Αθηνών με τίτλο 
«Επιστήμη του Στρες και Προαγωγή της Υγείας» 
(Μ5ε ίη 5 ϊγθ 55 δαθποθ 3πά ΗθβΙϊΓι ΡΐΌΐτιοΐίοη). 

2 Ιδρυση του Προγράμματος Μεταπτυχιακών 
Σπουδών (Π.Μ.Σ.) με τίτλο: «Πρόγραμμα Μετα¬ 
πτυχιακών Σπουδών στις Ψηφιακές Μεθόδους 
για τις Ανθρωπιστικές Επιστήμες» του Τμήματος 
Πληροφορικής της Σχολής Επιστημών και Τεχνο¬ 
λογίας της Πληροφορίας του Οικονομικού Πανε¬ 
πιστημίου Αθηνών. 

3 Ιδρυση του Προγράμματος Μεταπτυχιακών Σπου¬ 
δών με τίτλο: «Σπουδές στην Ιστορία, την Πνευ¬ 
ματικότητα, την Τέχνη και τη Μουσική Παράδοση 
του Αγίου όρους» του Τμήματος Ποιμαντικής και 
Κοινωνικής Θεολογίας της Θεολογικής Σχολής του 
Αριστοτελείου Πανεπιστημίου Θεσσαλονίκης. 


ΑΠΟΦΑΣΕΙΣ 

Αριθμ. 812/29-6-2018 (1) 

Επανίδρυση Προγράμματος Μεταπτυχιακών 
Σπουδών της Ιατρικής Σχολής του Εθνικού και 
Καποδιστριακού Πανεπιστημίου Αθηνών με τίτλο 
«Επιστήμη του Στρες και Προαγωγή της Υγείας» 
(Μ5ε ΐη 5 ϊγθ 55 5είθπεθ 3πά ΗθηΙιΗ ΡιόπίοΙϊοπ). 

Η ΣΥΓΚΛΗΤΟΣ ΤΟΥ ΕΘΝΙΚΟΥ ΚΑΙ 
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. τις διατάξεις του ν. 4485/2017 «Οργάνωση και Λει¬ 
τουργία της ανώτατης εκπαίδευσης, ρυθμίσεις για την 
έρευνα και άλλες διατάξεις» (ΦΕΚ Α' 114), και ειδικότερα 
τα άρθρα 30 έως και 37,45 και 85, 

2. την αριθμ. 163204/Ζ1/29-9-2017 Εγκύκλιο του 
Υπουργείου Παιδείας, Έρευνας και Θρησκευμάτων, 

3. την αριθμ. 216772/Ζ1 /8-12-2017 υπουργική από¬ 
φαση (ΦΕΚ 4334/τ.Β'/12-12-2017) με τίτλο «Τρόπος κα¬ 
τάρτισης του αναλυτικού προϋπολογισμού λειτουργίας 


και της έκθεσης βιωσιμότητας των Προγραμμάτων Με¬ 
ταπτυχιακών Σπουδών», 

4. τις παραγράφους 7 και 8 του άρθρου 19 και την παρ. 
3α του άρθρου 42 του ν. 4521 «Ίδρυση Πανεπιστημίου 
Δυτικής Αττικής και άλλες διατάξεις», 

5. τις παραγράφους 1 και 5 του άρθρου 101 του 
ν. 4547/2018 (ΦΕΚ ΑΊ 02), 

6. τις διατάξεις του ν. 4009/2011 «Δομή, λειτουργία, δι¬ 
ασφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων (ΦΕΚ ΑΊ 95), 
όπως τροποποιήθηκαν και ισχύουν, 

7. τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α' 83), όπως τροπο¬ 
ποιήθηκαν και ισχύουν, 

8. το π.δ. 85/31-5-2013 (ΦΕΚ Α' 124) «Ιδρυση, μετο- 
νομασία, ανασυγκρότηση Σχολών και ίδρυση Τμήματος 
στο Εθνικό και Καποδιστριακό Πανεπιστήμιο Αθηνών», 

9. τις παραγράφους 7 και 8 του άρθρου 19 του 
ν. 4521/2018 (ΦΕΚ Α' 38) «Ιδρυση Πανεπιστημίου Δυτι¬ 
κής Αττικής και άλλες διατάξεις», 

10. τις διατάξεις του ν. 3374/2005 και ιδίως τα άρθρα 14 
και 15 (ΦΕΚ 189/τ.Α702-08-2005) «Διασφάλιση της ποι¬ 
ότητας στην ανώτατη εκπαίδευση. Σύστημα μεταφοράς 
και συσσώρευσης πιστωτικών μονάδων - Παράρτημα 
διπλώματος» όπως τροποποιήθηκε και ισχύει, 

11. την αριθμ. 96633/Β7/10-10-2006 (ΦΕΚ 1565/ 
25-10-2006 υπουργική απόφαση «Έγκριση Προγράμμα¬ 
τος Μεταπτυχιακών Σπουδών της Ιατρικής Σχολής ΕΚΠΑ 
με τίτλο «Έλεγχος του Στρες και Προαγωγή της Υγείας», 
όπωςτροποποιήθηκε με την αριθμ. 2658/Β7/06-03-2007 
(ΦΕΚ 415/Β726-03-2007), και αντικαταστάθηκε από την 
αριθμ. 82/22-06-2015 (ΦΕΚ 1401/Β707-07-2015) πράξη 
Πρύτανη, 

12. το απόσπασμα πρακτικού της Συνέλευσης της Ια¬ 
τρικής Σχολής του ΕΚΠΑ (συνεδρίαση 3 Απριλίου 2018), 

13. το απόσπασμα πρακτικού της Επιτροπής Μεταπτυ¬ 
χιακών Σπουδών του ΕΚΠΑ (συνεδρίαση 5η, 12 Απριλίου 
2018), 

14. το απόσπασμα πρακτικού της Συγκλήτου του ΕΚΠΑ 
(συνεδρίαση 30 Απριλίου 2018), 

15. το γεγονός ότι με την παρούσα δεν προκαλείται 
δαπάνη εις βάρους του κρατικού προϋπολογισμού, απο¬ 
φασίζουμε: 

Την επανίδρυση και λειτουργία Προγράμματος Μετα¬ 
πτυχιακών Σπουδών του Τμήματος Ιατρικής του ΕΚΠΑ, 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3282/08.08.2018 


με τίτλο «Επιστήμη του Στρες και Προαγωγή της Υγείας», 
από το ακαδημαϊκό έτος 2018-2019, ως ακολούθως: 

Άρθρο 1 

Γενικές διατάξεις 

Η Ιατρική Σχολή της Σχολής Επιστημών Υγείας του 
Εθνικού και Καποδιστριακού Πανεπιστημίου Αθηνών 
θα οργανώσει και θα λειτουργήσει από το ακαδημαϊκό 
έτος 2018-2019 Πρόγραμμα Μεταπτυχιακών Σπουδών 
(ΠΜΣ) με τίτλο «Επιστήμη του Στρες και Προαγωγή της 
Υγείας», σύμφωνα με τις διατάξεις της απόφασης αυτής 
και τις διατάξεις του ν. 4485/2017. 

Άρθρο 2 

Αντικείμενο - Σκοπός 

Το Πρόγραμμα Μεταπτυχιακών Σπουδών (ΠΜΣ) στην 
«Επιστήμη του Στρες και Προαγωγή της Υγείας» έχει ως 
αντικείμενο την παροχή υψηλού ακαδημαϊκού επιπέδου 
μεταπτυχιακής εκπαίδευσης στις νευροεπιστήμες και 
δη στο γνωστικό πεδίο της επιστήμης του στρες και της 
προαγωγής υγείας. 

Σκοπός του ΠΜΣ είναι: να εκπαιδεύσει και να εξειδι- 
κεύσει ιατρούς και άλλους επιστήμονες στην ψυχονευρό 
(άνοσο)ενδοκρινολογία του στρες και στον σχεδίασμά 
και στην υλοποίηση προγραμμάτων διαχείρισης του 
στρες και προαγωγής υγείας σε μεμονωμένα άτομα, 
αλλά και σε επιμέρους ομάδες του πληθυσμού. Απώτε¬ 
ρος σκοπός είναι οι φοιτητές, να είναι σε θέση να κατα¬ 
νοούν πλήρως τους ψυχονευρό (άνοσο)ενδοκρινολογι- 
κούς μηχανισμούς σύνδεσης του στρες με την υγεία και 
την ασθένεια, τον επιστημονικό τρόπο μέτρησής του, 
να σχεδιάζουν και να υλοποιούν βασική και κλινική ια- 
τροβιολογική έρευνα στον τομέα του στρες, καθώς και 
να σχεδιάζουν, να εφαρμόζουν, και να αξιολογούν με 
αποτελεσματικότητα προγράμματα ελέγχου του στρες 
και προαγωγής της υγείας, σε όλα τα επίπεδα πρόληψης 
Πρωτογενή δευτερογενή και τριτογενή. 

Άρθρο 3 

Μεταπτυχιακοί Τίτλοι 

Το ΠΜΣ απονέμει Δίπλωμα Μεταπτυχιακών Σπουδών 
(Δ.Μ.Σ.) στην «Επιστήμη του Στρες και Προαγωγή της 
Υγείας» (Μ5ς ίη 5 ϊγθ$ 5 δςίθπςθ 3πά ΗθβΙϊΓι ΡΐΌΐτιοΐίοη). 

Άρθρο 4 

Φοίτηση στο ΠΜΣ 

Για την απόκτηση ΔΜΣ απαιτούνται συνολικά εκατόν 
είκοσι (120) πιστωτικές μονάδες (ΕΘΤ5). 

Κατά τη διάρκεια των σπουδών, οι μεταπτυχιακοί 
φοιτητές υποχρεούνται σε παρακολούθηση και επιτυχή 
εξέταση μεταπτυχιακών μαθημάτων, ερευνητική απα¬ 
σχόληση και συγγραφή επιστημονικών εργασιών, καθώς 
και σε εκπόνηση μεταπτυχιακής διπλωματικής εργασίας. 

Τα μαθήματα διεξάγονται στην ελληνική γλώσσα. 

Η χρονική διάρκεια για την απονομή του Διπλώματος 
Μεταπτυχιακών Σπουδών (ΔΜΣ) του Προγράμματος 
ορίζεται σε τέσσερα (4) ακαδημαϊκά εξάμηνα. 

Άρθρο 5 

Χρηματοδότηση ΠΜΣ 

Το κόστος λειτουργίας του Π.Μ.Σ. «Επιστήμη του Στρες 
και Προαγωγή της Υγείας» θα καλύπτεται από: 


- τα τέλη φοίτησης των μεταπτυχιακών φοιτητών τα 
οποία ανέρχονται σε 2 χιλιάδες Ευρώ το εξάμηνο για 4 
εξάμηνα. 

Η επιβολή τέλους φοίτησης/διδάκτρων με αυτό το 
ύψος, κρίνεται αναγκαία προκειμένου να καλυφθούν βα¬ 
σικά κόστη εκπαίδευσης και έρευνας, όπως η κάλυψη των 
ετησίων διδακτικών αναγκών και ανάληψης διδακτικού 
και ερευνητικού έργου σε κάθε του μορφή, διοικητικής, 
τεχνικής και επιστημονικής υποστήριξης του προγράμ¬ 
ματος, κόστη βιβλίων-συγγραμμάτων και πρόσβασης σε 
επιστημονικά περιοδικά, αγορά αναλωσίμων και ειδικών 
αντιδραστηρίων για την διεξαγωγή της απαραίτητης 
έρευνας. Ειδικότερα, η εκπόνηση των ερευνητικών διπλω¬ 
ματικών εργασιών απαιτεί την ατομική παρακολούθηση 
και εποπτεία κάθε φοιτητή αλλά και χρήση βιολογικών 
δεικτών και δεικτών αυτοαναφοράς μέτρησηςτου στρες. 
Αναλυτικότερα, εργαστηριακά υλικά και αμοιβή εργαστη¬ 
ρίων για βιολογικούς δείκτες όπως η κορτιζόλη τρίχας, η 
κορτιζόλη σιέλου, ο έλεγχος βιολογικής ηλικίας (τελομε¬ 
ρών ,πρωτεϊνών μεθυλίωσης), έλεγχος κατεχολαμινών, 
υπνογραφήματα ΕΜΚΙ κ.λπ. Όλα τα έσοδα από τα τέλη 
προορίζονται αυστηρά για την βελτίωση της ακαδημαϊκής 
και ερευνητικής λειτουργίας του ΠΜΣ. 

Επειδή είναι υψηλό το ύψος των διδάκτρων -εκτός από 
την εφαρμογή της νομοθεσίας για δωρεάν εισαγωγή όσων 
πληρούν τα κριτήρια του νόμου- θα διευκολύνονται ακό¬ 
μη περισσότερο άτομα με σχετικές οικονομικές δυσκολίες 
(που θα αποδεικνύονται από παραστατικά στοιχεία, και 
κατόπιν αποφάσεως της Συντονιστικής Επιτροπής) πλη¬ 
ρώνοντας το ήμισυ των διδάκτρων ανά εξάμηνο. 

- δωρεές, παροχές, κληροδοτήματα και κάθε είδους 
χορηγίες φορέων του δημόσιου ή του ιδιωτικού τομέα, 

- μέρος των εσόδων των Ειδικών Αογαριασμών Κον- 
δυλίων Έρευνας (ΕΑΚΕ) του ΑΕΙ) 

- πόρους από προγράμματα της Ευρωπαϊκής Ένωσης 
ή άλλων διεθνών οργανισμών 

- πόρους ερευνητικά προγράμματα, 

- κάθε άλλη νόμιμη πηγή. 

Άρθρο 6 

Χρονική διάρκεια λειτουργίας του ΠΜΣ 

Το ΠΜΣ θα λειτουργήσει μέχρι το ακαδημαϊκό έτος 
2027-2028 εφόσον πληροί τα κριτήρια της εσωτερικής 
και εξωτερικής αξιολόγησης, σύμφωνα με την παρ. 8 
του άρθρου 32 και την παρ. 6 του άρθρου 44 του ν. 
4485/2017. 

Άρθρο 7 

Μεταβατικές διατάξεις 

Όσα θέματα δε ρυθμίζονται στην παρούσα απόφα¬ 
ση, θα ρυθμίζονται από τον κανονισμό Μεταπτυχιακών 
Σπουδών, καθώς και από τα αρμόδια όργανα σύμφωνα 
με την ισχύουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρύτανης 

ΜΕΛΕΤΙΟΣ-ΑΘΑΝΑΣΙΟΣ ΔΗΜΟΠΟΥΛΟΣ 




Τεύχος Β' 3282/08.08.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Αριθμ. 5059 _ (2) 

Ίδρυση του Προγράμματος Μεταπτυχιακών 
Σπουδών (Π.Μ.Σ.) με τίτλο: «Πρόγραμμα Μετα¬ 
πτυχιακών Σπουδών στις Ψηφιακές Μεθόδους 
για τις Ανθρωπιστικές Επιστήμες» του Τμήματος 
Πληροφορικής της Σχολής Επιστημών καιΤεχνο- 
λογίας της Πληροφορίας του Οικονομικού Πανε¬ 
πιστημίου Αθηνών. 

Η ΣΥΓΚΛΗΤΟΣ ΤΟΥ 

ΟΙΚΟΝΟΜΙΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 
(Αριθμ. Συνεδρίασης 15η/21-06-2018) 

Λαμβάνοντας υπόψη: 

1. Τις διατάξεις του ν. 4485/2017 «Οργάνωση και λει¬ 
τουργία της ανώτατης εκπαίδευσης, ρυθμίσεις για την 
έρευνα και άλλες διατάξεις» (Α' 114), ιδίως τα άρθρα 
32 και 85, 

2. τις διατάξεις του ν. 3374/2005 (Α' 189) «Διασφάλιση 
της ποιότητας στην ανώτατη εκπαίδευση. Σύστημα με¬ 
ταφοράς και συσσώρευσης πιστωτικών μονάδων - Πα¬ 
ράρτημα Διπλώματος» όπως τροποποιήθηκε και ισχύει, 

3. την εισήγηση του Τμήματος Πληροφορικής της Σχο¬ 
λής Επιστημών και Τεχνολογίας της Πληροφορίας του 
Οικονομικού Πανεπιστημίου Αθηνών όπως αυτή δια¬ 
μορφώνεται από τα αποσπάσματα πρακτικών των απο¬ 
φάσεων της Συνέλευσης του (συνεδρίες 6η/14.02.2018, 
7η/21.03.2018 και 2η έκτακτη/21.06.2018), 

4. την 2271/02.04.2018 εισήγηση της Επιτροπής Με¬ 
ταπτυχιακών Σπουδών του Οικονομικού Πανεπιστημίου 
Αθηνών, 

5. το 1343/05.07.2012 έγγραφο της Α.ΔΙ.Π. από το 
οποίο προκύπτει ότι έχει ολοκληρωθεί η εξωτερική 
αξιολόγηση του Τμήματος Πληροφορικής της Σχολής 
Επιστημών και Τεχνολογίας της Πληροφορίας του Οι¬ 
κονομικού Πανεπιστημίου Αθηνών, 

6. την 115609/Ζ1/09.07.2018 έγκριση δημοσίευσης 
στην Εφημερίδα της Κυβερνήσεως της παρούσας από¬ 
φασης από τον Υπουργό Παιδείας Έρευνας και Θρησκευ¬ 
μάτων, 

7. το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του τακτικού προϋ¬ 
πολογισμού του Ιδρύματος, ούτε σε βάρος του κρατικού 
προϋπολογισμού, αποφασίζει: 

την ίδρυση του Προγράμματος Μεταπτυχιακών Σπου¬ 
δών (Π.Μ.Σ.) με τίτλο: «Πρόγραμμα Μεταπτυχιακών 
Σπουδών στις Ψηφιακές Μεθόδους για τις Ανθρωπιστι¬ 


κές Επιστήμες», τίτλο στα αγγλικά: «Μ35ϊθγ οί 5αθηεθ 
(Μ5σ) ίπ ϋίηίΐδΙ ΜθΐΓιοά5 Γογ ϊΡιθ Ηυιτΐ3ηίΐίθ5» από το 
ακαδημαϊκό έτος 2018-2019, το οποίο οργανώνεται 
από τοΤμήμα Πληροφορικής της Σχολής Επιστημών και 
τεχνολογίας της Πληροφορίας του Οικονομικού Πανε¬ 
πιστημίου Αθηνών σύμφωνα με τις κείμενες διατάξεις. 

Άρθρο 1 

Γνωστικό Αντικείμενο 

Το Πρόγραμμα Μεταπτυχιακών Σπουδών στις Ψηφια¬ 
κές Μεθόδους για τις Ανθρωπιστικές Επιστήμες έχει ως 
αντικείμενο την παροχή σε πτυχιούχους ΑΕΙ εξειδικευμέ- 
νων γνώσεων μεταπτυχιακού επιπέδου στην ανάπτυξη 
και εφαρμογή ψηφιακών μεθόδων στις ανθρωπιστικές 
επιστήμες. 

Άρθρο 2 

Τίτλος Απονεμόμενου Διπλώματος - Ειδικεύσεις 

Το Πρόγραμμα Μεταπτυχιακών Σπουδών απονέμει 
Δίπλωμα Μεταπτυχιακών Σπουδών (ΔΜΣ) στις Ψηφια¬ 
κές Μεθόδους για τις Ανθρωπιστικές Επιστήμες (Μ5ε ίη 
ΘίηιΐΒΐ ΜθΐΓιοάδ Γογ ϊΓιθ ΗυιηΒηίΐίθΒ). 

Άρθρο 3 

Κατηγορίες Πτυχιούχων που γίνονται δεκτοί 

Στο Πρόγραμμα Μεταπτυχιακών Σπουδών γίνονται 
δεκτοί κάτοχοι τίτλου του πρώτου κύκλου σπουδών ΑΕΙ, 
της ημεδαπής ή ομοταγών ιδρυμάτων της αλλοδαπής 
σύμφωνα με τις διατάξεις του άρ. 34 του ν. 4485/2017, 
όπως αυτές εξειδικεύονται στον κανονισμό Μεταπτυχι¬ 
ακών Σπουδών του Π.Μ.Σ. 

Άρθρο 4 

Πιστωτικές Μονάδες - Πρόγραμμα Μαθημάτων 

1. Το πρόγραμμα είναι εντατικό και πληροί τις προ¬ 
ϋποθέσεις των διατάξεων της παραγράφου 3 του άρ¬ 
θρου 1 της αριθμ. Φ5/89656/Β3 υπουργική απόφαση 
(ΦΕΚ 1466/τ.Β'/13-8-2007) που αφορά στην Εφαρμογή 
του Συστήματος Μεταφοράς και Συσσώρευσης Πιστω¬ 
τικών Μονάδων. 

2. Το σύνολο των Πιστωτικών Μονάδων (ΠΜ) του 
Προγράμματος Μεταπτυχιακών Σπουδών ανέρχεται σε 
εβδομήντα πέντε (75). Από αυτές τριάντα (30) ΠΜ προ¬ 
έρχονται από υποχρεωτικά μαθήματα, τριάντα (30) ΠΜ 
από μαθήματα επιλογής και δεκαπέντε (15) ΠΜ απάτην 
εκπόνηση διπλωματικής εργασίας. 

3. Τα διδασκόμενα μαθήματα είναι: 


Υποχρεωτικά μαθήματα 

ΠΜ 

Εξάμηνο 

Προγραμματισμός σε ΡγΐΓιοη 

6 

Α 

Παράσταση και οργάνωση πληροφορίας και γνώσης 

6 

Α 

Διαχείριση, επιμέλεια και έκδοση ψηφιακών πόρων 

6 

Α 

Διαχείριση δεδομένων 

6 

Α 

Εφαρμογές ψηφιακών μεθόδων στις Ανθρωπιστικές Επιστήμες 

6 

Β 

Μαθήματα επιλογής (επιλέγονται 30 ΠΜ) 

Γλωσσική Τεχνολογία 

6 

Β 

Τεχνολογίες ψηιριοποίησης - τεχνικές και εφαρμογές 

6 

Β 

Διαδραστικός σχεδιασμός και πολυμέσα 

6 

Β 

Ηλεκτρονική λεξικογραφία 

6 

Α 

Ανάπτυξη Εκπαιδευτικού Λογισμικού 

6 

Α 

Συστήματα γεωγραφικών πληροφοριών και χωρική ανάλυση 
στην ιστορία και αρχαιολογία 

6 

Β 

Ειδικά θέματα ψηφιακών μεθόδων στις Ανθρωπιστικές Επιστήμες 
(εναλλασσόμενες περιοχές εστίασης) 

6 

Β 

Νομικά θέματα διαχείρισης πληροφοριών και ψηφιακών μέσων 

6 

Β 

Διπλωματική εργασία 

15 

Β 


4. Τροποποίηση των διδασκομένων μαθημάτων, ανακατανομή αυτών μεταξύ των εξαμήνων, καθώς και διευθετή¬ 
σεις των λεπτομερειών οργάνωσης της διεξαγωγής αυτών γίνονται με αποφάσεις των αρμοδίων οργάνων σύμφωνα 
με τον κανονισμό Μεταπτυχιακών Σπουδών του Π.Μ.Σ. 

5. Το παραπάνω Πρόγραμμα παρέχεται και ως Μερικής Φοίτησης. Η ανακατανομή των μαθημάτων στο Τμήμα 
Μερικής Φοίτησης γίνεται με αποφάσεις των αρμοδίων οργάνων σύμφωνα με τον κανονισμό Μεταπτυχιακών 
Σπουδών του Π.Μ.Σ. 

Άρθρο 5 

Γλώσσα Διεξαγωγής 

Η γλώσσα διεξαγωγής του Προγράμματος Μεταπτυχιακών Σπουδών είναι κυρίως η Ελληνική με δυνατότητα 
διδασκαλίας και στην Αγγλική. 

Άρθρο 6 

Χρονική διάρκεια φοίτησης 

Η χρονική διάρκεια για το Πρόγραμμα Πλήρους Φοίτησης είναι δώδεκα (12) μήνες, στην οποία περιλαμβάνονται 
δύο (2) εξάμηνα σπουδών και ο χρόνος εκπόνησης της διπλωματικής εργασίας. Η χρονική διάρκεια για το Πρόγραμμα 
Μερικής Φοίτησης προσαυξάνεται εκείνης του Προγράμματος Πλήρους Φοίτησης κατά δύο (2) εξάμηνα σπουδών. 
Τα εξάμηνα σπουδών νοούνται σύμφωνα με την παρ. 5 του άρθρου 33 του ν. 4009/2011. 

Άρθρο 7 

Αριθμός Εισακτέων 

Ο αριθμός εισακτέων στο Π.Μ.Σ. ορίζεται κατ' ανώτατο όριο σε τριάντα τρεις (33) μεταπτυχιακούς φοιτητές κατ' έτος 
για το πρόγραμμα πλήρους φοίτησης και σε είκοσι έξι (26) μεταπτυχιακούς φοιτητές για το πρόγραμμα μερικής φοίτησης. 

Άρθρο 8 

Τέλη Φοίτησης 

Τα τέλη φοίτησης για το Τμήμα Πλήρους Φοίτησης ορίζονται σε τέσσερις χιλιάδες ευρώ (€4.000) και γιατοΤμήμα 
Μερικής Φοίτησης σε πέντε χιλιάδες (€5.000). 

Άρθρο 9 

Διάρκεια Αειτουργίας 

Το Πρόγραμμα Μεταπτυχιακών Σπουδών θα λειτουργήσει μέχρι και το ακαδημαϊκό έτος 2028-2029. 

Αθήνα, 10 Ιουλίου 2018 

Ο Πρύτανης 

ΕΜΜΑΝΟΥΗΛ ΓΙΑΚΟΥΜΑΚΗΣ 


Αριθμ. 29319 _ (3) 

Ίδρυση του Προγράμματος Μεταπτυχιακών Σπουδών με τίτλο: «Σπουδές στην Ιστορία, την Πνευματικό¬ 
τητα, τηνΤέχνη και τη Μουσική Παράδοση του Αγίου όρους» τουΤμήματος Ποιμαντικής και Κοινωνικής 
Θεολογίας της Θεολογικής Σχολής του Αριστοτελείου Πανεπιστημίου Θεσσαλονίκης. 

Η ΣΥΓΚΛΗΤΟΣ ΤΟΥ ΑΡΙΣΤΟΤΕΛΕΙΟΥ ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 
(Αριθμ. Συνεδρίασης 2958/12 και 13-4-2018) 

Έχοντας υπόψη: 

1. Τις διατάξεις του ν. 4485/2017 (ΦΕΚ114 Α ) «Οργάνωση και λειτουργία της ανώτατης εκπαίδευσης, ρυθμίσεις για 
την έρευνα και άλλες διατάξεις», όπως αυτός έχει τροποποιηθεί και ισχύει, και ιδίως των άρθρων 32 και 85 παρ. 2α. 

2. Την υπουργική απόφαση μεαριθμ. 216772/Ζ1/8-12- 
2017 (ΦΕΚ 4334/τ.Β'/12-12-2017): «Τρόπος κατάρτισης 
του αναλυτικού προϋπολογισμού λειτουργίας και της 
έκθεσης βιωσιμότητας των Προγραμμάτων Μεταπτυ¬ 
χιακών Σπουδών». 

3. Τις διευκρινιστικές εγκυκλίους του Υπουργείου Παι¬ 
δείας, Έρευνας και Θρησκευμάτων με αριθμό: α) 163204/ 
Ζ1 ΕΞ. ΕΠΕΙΓΌΝ/29-9-2017 «Εφαρμογή των διατάξεων 
του ν. 4485/2017 (Α' 114) για θέματα μεταπτυχιακών 
σπουδών και εκπόνησης διδακτορικών διατριβών-Λοι- 
πά θέματα», β) 203446/Ζ1/22-11-2017 «Διευκρινήσεις 
σχετικά με την εφαρμογή διατάξεων του ν. 4485/2017 
(Α' 114), και γ) 227378/Ζ1 ΕΞ. ΕΠΕΙΓΟΝ/22-12-2017 
«Εφαρμογή των διατάξεων του ν. 4485/2017 (Α' 114) 
για θέματα μεταπτυχιακών σπουδών», δ) 22879/Ζ1/ 
9-2-2018 «Εφαρμογή των διατάξεων του ν. 4485/2017 
(Α' 114), ε) 26407/Ζ1/15-2-2018 «Ίδρυση - Επανίδρυ¬ 
ση ΠΜΣ σε εφαρμογή των διατάξεων του ν. 4485/2017 
(Α' 114), και στ) 45070/Ζ1/19-3-2018 «Κοινοποίηση δι¬ 
ατάξεων του ν. 4521/18 (Α'38) «Ίδρυση Πανεπιστημίου 
Δυτικής Αττικής και άλλες διατάξεις». 

4. Τις διατάξεις του ν. 3374/2005 και ιδίως τα άρθρα 
14 και 15 (ΦΕΚ 189/τ.Α72.8.2005) «Διασφάλιση της ποι¬ 
ότητας στην ανώτατη εκπαίδευση. Σύστημα μεταφοράς 
και συσσώρευσης πιστωτικών μονάδων. Παράρτημα δι¬ 
πλώματος», όπως τροποποιήθηκε και ισχύει. 

5. Την απόφασητηςΣυνέλευσηςτουΤμήματος Ποιμα¬ 
ντικής και Κοινωνικής Θεολογίας της Θεολογικής Σχολής 
του Αριστοτελείου Πανεπιστημίου Θεσσαλονίκης (συνε¬ 
δρίαση με αριθμό 606/1 -3-2018). 

6. Την θετική εισήγηση με αριθμό 20160/12-4-2018 της 
Επιτροπής Μεταπτυχιακών Σπουδών του ΑΠΘ. 

7. Την με αριθμό 102611/Ζ1/21-6-2018 απόφαση του 
Υπουργού Παιδείας, Έρευνας και Θρησκευμάτων σχε¬ 
τικά με την: «Ιδρυση Προγραμμάτων Μεταπτυχιακών 
Σπουδών, σε εφαρμογή των διατάξεων του άρθρου 32 
του ν. 4485/2017 (Α' 1 14)». 

8. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Την ίδρυση και λειτουργία από το ακαδημαϊκό έτος 
2018-2019 του Προγράμματος Μεταπτυχιακών Σπουδών 
του Τμήματος Ποιμαντικής και Κοινωνικής Θεολογίας 
της Θεολογικής Σχολής του Αριστοτελείου Πανεπιστη¬ 
μίου Θεσσαλονίκη με τίτλο: «Σπουδές στην Ιστορία, την 
Πνευματικότητα την Τέχνη και την Μουσική Παράδοση 
του Αγίου Όρους», ως ακολούθως: 

Άρθρο 1 

Γενικές Διατάξεις 

Το Τμήμα Ποιμαντικής και Κοινωνικής Θεολογίας της 
Θεολογικής Σχολής του ΑΠΘ οργανώνει και λειτουργεί 
από ακαδημαϊκό έτος 2018-2019 Πρόγραμμα Μεταπτυ¬ 
χιακών Σπουδών με τίτλο: «Σπουδές στην Ιστορία, την 
Πνευματικότητα την Τέχνη και την Μουσική Παράδοση 
του Αγίου Όρους», σύμφωνα με τις διατάξεις της από¬ 
φασης αυτής και τις διατάξεις του ν. 4485/2017 (Α' 114). 

Άρθρο 2 

Αντικείμενο - Σκοπός 

Αντικείμενο του Προγράμματος Μεταπτυχιακών Σπου¬ 
δών (Π.Μ.Σ.) «Σπουδές στην Ιστορία,την Πνευματικότητα 


τηνΤέχνη και την Μουσική Παράδοση του Αγίου Όρους» 
τουΤμήματος Ποιμαντικής και Κοινωνικής Θεολογίας είναι 
η επιστημονική κατάρτιση και εξιδείκευση επιλεγμένων 
πτυχιούχων σε συστηματικές και ειδικές σπουδές στην 
Ιστορία, την Πνευματικότητα και Θεολογία, την Αρχαιο¬ 
λογία, την Αρχιτεκτονική, την Τέχνη τη Μουσικολογία και 
την Ψαλτική Παράδοση του Αγίου Όρους, όπως ορίζεται 
στους ειδικότερους επιστημονικούς τομείς. 

Σκοπός του Π.Μ.Σ. είναι η καλλιέργεια και η προαγωγή 
της επιστημονικής γνώσης και έρευνας στο χώρο των 
αγιορείτικων σπουδών, που παρουσιάζει μεγάλο διε¬ 
θνές επιστημονικό ενδιαφέρον, και ο καταρτισμός των 
μεταπτυχιακών φοιτητών με εξειδικευμένες γνώσεις στα 
αντικείμενα της αγιορείτικης ιστορίας, της αγιορείτικης 
πνευματικότητας, της τέχνης, της αρχαιολογίας και αρχι¬ 
τεκτονικής, καθώς και της μουσικής και ψαλτικής παρά¬ 
δοσης του Αγίου Όρους. Ειδικότερα, το Μεταπτυχιακό 
Πρόγραμμα αποσκοπεί: 

α) Στην παροχή υψηλού επιπέδου μεταπτυχιακών 
σπουδών. 

β) Στην εδραίωση των ανά κατεύθυνση ειδικών γνώσε¬ 
ων των μεταπτυχιακών φοιτητών μέσω της παροχής διε¬ 
πιστημονικής θεωρητικής κατάρτισης και της πρακτικής 
εξάσκησης τους στη συνθετική προσέγγιση των γνωστι¬ 
κών αντικειμένων των παραπάνω επιστημονικών κλάδων. 

γ) Στη προαγωγή της διεπιστημονικής έρευνας μέσω 
της διδασκαλίας και συζήτησης πάνω στα σχετικά ερευ¬ 
νητικά αντικείμενα καθώς και της εκπόνησης υψηλού 
επιπέδου συναφών μεταπτυχιακών διπλωματικών ερ¬ 
γασιών. 

δ) Στην ανάπτυξη κριτικών και ερευνητικών δεξιοτήτων 
που απαιτούνται για σπουδές διδακτορικού επιπέδου. 

Κατευθυντήριες αρχές του Π.Μ.Σ. αποτελούν αφ'ενός 
μεν η εξασφάλιση στους/στις μεταπτυχιακούς/ές φοιτη- 
τές/τριες σταθερών επιστημονικών θεμελίων, σύγχρονων 
διεπιστημονικών γνώσεων και κατάλληλων ερευνητικών 
μεθόδων και αρχών, που θα τους/τις καταστήσουν ικα- 
νούς/ές για συνεχή εκπαίδευση και βελτίωση του ερευ¬ 
νητικού τους πνεύματος, αφ' ετέρου δε η καλλιέργεια σε 
αυτούς/ές των κριτικών και δη μιουργικών δεξιοτήτων που 
απαιτούνται για την πρόοδο της επιστημονικής, επαγγελ¬ 
ματικής και ερευνητικής τους δραστηριότητας. 

Υποχρέωση όλων των συντελεστών λειτουργίας του 
Π.Μ.Σ. είναι η διασφάλιση της ποιότητας και της συνε¬ 
χούς βελτίωσης κάθε πτυχής του προγράμματος, της 
εκπαιδευτικής και ερευνητικής διαδικασίας, καθώς και 
η προώθηση συνεργασιών με συναφή Προγράμματα και 
Κέντρα του εσωτερικού και του εξωτερικού. 

Άρθρο 3 

Μεταπτυχιακοί Τίτλοι 

Το Π.Μ.Σ. απονέμει Δίπλωμα Μεταπτυχιακών Σπουδών 
(Δ.Μ.Σ.) με τίτλο «Σπουδές στην Ιστορία, την Πνευματι- 
κότητατηνΤέχνη καιτην Μουσική Παράδοση του Αγίου 
Όρους», στις εξής ειδικεύσεις: 

1. Ιστορία και Τέχνη του Αγίου Όρους, 

2. Θεολογία και Πνευματική Ζωή του Αγίου Όρους και 

3. Μουσική Παράδοση και Ψαλτική Τέχνη του Αγίου 
Όρους. 

Άρθρο 4 

Κατηγορίες πτυχιούχων 

Στο Δ.Π.Μ.Σ. γίνονται δεκτοί μεταπτυχιακοί/κές φοι- 
τητές/τριες: 

1. Κάτοχοι τίτλων πρώτου κύκλου σπουδών Α.Ε.Ι. 
(Πανεπιστημίων καιΤ.Ε.Ι.) της ημεδαπής και ομοταγών 
Ιδρυμάτων της αλλοδαπής. Δίπλωμα Μεταπτυχιακών 
Σπουδών δεν απονέμεται σε φοιτητή του οποίου ο τίτλος 
σπουδών πρώτου κύκλου από ίδρυμα της αλλοδαπής 
δεν έχει αναγνωριστεί από το Διεπιστημονικό Οργανι¬ 
σμό ΑναγνώρισηςΤίτλων Ακαδημαϊκών και Πληροφόρη¬ 
σης (Δ.Ο.Α.Τ.Α.Π.), σύμφωνα με το ν. 3328/2005 (Α' 80). 

2. Κάτοχοι τίτλου πρώτου κύκλου σπουδών των Ανώ¬ 
τατων Εκκλησιαστικών Ακαδημιών (Α.Ε.Α), των Παιδα¬ 
γωγικών Ακαδημιών και των Παραγωγικών Σχολών. 
Η επιλογή γίνεται σύμφωνα με τις διατάξεις του άρθρου 34 
του ν. 4485/2017 και τις προβλέψεις του Κανονισμού 
Μεταπτυχιακών Σπουδών (βλ. άρθρο 5). 

3. Μέλη των κατηγοριών Ε.Ε.Π., Ε.ΔΙ.Π. και Ε.Τ.Ε.Π., εφό¬ 
σον πληρούν τις προϋποθέσεις του πρώτου εδαφίου της 
παρ. 1 του άρθρου 34 του ν. 4485/2017, μπορούν να εγγρα- 
φούν ως υπεράριθμοι και μόνο ένας κατ’ έτος στο Π.Μ.Σ. 
με την προϋπόθεση να υφίσταται συνάφεια με τον τίτλο 
σπουδών και το έργο που επιτελούν στο οικείο Ιδρυμα. 

Άρθρο 5 

Χρονική διάρκεια σπουδών 

Η χρονική διάρκεια για την απονομή του Διπλώματος 
Μεταπτυχιακών Σπουδών (Δ.Μ.Σ.) ορίζεται κατ' ελάχι¬ 
στο κατ' ελάχιστο στα τρία (3) ακαδημαϊκά εξάμηνα, στα 


οποία περιλαμβάνεται και ο χρόνος εκπόνησης και κρί¬ 
σης της μεταπτυχιακής διπλωματικής εργασίας. 

Άρθρο 6 

Πρόγραμμα Μαθημάτων 

1. Για την απόκτηση του ΜΔΕ απαιτούνται ενενήντα (90) 
ευρωπαϊκές πιστωτικές μονάδες (Ε(ΙΤ5). Από αυτές, τριάντα 
(30) μονάδες αντιστοιχούν στα δύο (2) υποχρεωτικά (Υ) 
μαθήματα και το ένα (1) υποχρεωτικό επιλογής (ΥΕ) μάθημα 
του Α' εξαμήνου (μαθήματα κορμού), τριάντα (30) μονάδες 
αντιστοιχούν στα τρία υποχρεωτικά επιλογής (ΥΕ) μαθή¬ 
ματα του Β' εξαμήνου (μαθήματα επιλογής κατεύθυνσης) 
και τριάντα (30) μονάδες αντιστοιχούν στην εκπόνηση της 
μεταπτυχιακής διπλωματικής εργασίας του Γ' εξαμήνου. 

2. Το Πρόγραμμα περιλαμβάνει μαθήματα, σεμιναρι- 
ακές διαλέξεις και ερευνητική απασχόληση, πρακτικές 
ασκήσεις και κάθε άλλου είδους εκπαιδευτικές και ερευ¬ 
νητικές δραστηριότητες. Για την απονομή του μεταπτυ¬ 
χιακού διπλώματος απαιτείται η συμμετοχή στο σύνολο 
των εκπαιδευτικών και ερευνητικών δραστηριοτήτων 
και η επιτυχής εξέταση στα μαθήματα κορμού και επιλο¬ 
γής, καθώς και η εκπόνηση μεταπτυχιακής διπλωματικής 
εργασίας και η πραγματοποίηση πρακτικής άσκησης, 
όπου αυτή προβλέπεται. Η παρακολούθηση των μαθη¬ 
μάτων και των ασκήσεων είναι υποχρεωτική. 

3. Για τις εξετάσεις, τη βαθμολογία και την εκπόνηση 
της μεταπτυχιακής διπλωματικής εργασίας εφαρμόζο¬ 
νται τα οριζόμενα στον οικείο κανονισμό Μεταπτυχια¬ 
κών Σπουδών του προγράμματος. 

4. Τα μαθήματα κατανέμονται στα δύο πρώτα διδακτι¬ 
κά εξάμηνα ως εξής: 


Α'Εξάμηνο 


α/α 

Μάθημα 

Κω δ. 
Μαθ. 

ΤΥΠΟΣ 

ΜΑΘΗΜΑΤΟΣ 

ΣΥΝΟΛΟ ΩΡΩΝ 

Ε<ΖΤ5 

Θεωρία 

1 

Βασικοί Σταθμοί της Ιστορίας, της Αρχαιολογίας και 
της Τέχνης του Αγίου όρους 

ΥΑΌ01 

Υ 

39 

10 

2 

Θεολογία και Πνευματική Ζωή του Αγίου Όρους 

ΥΑΟ 02 

Υ 

39 

10 

1 η Ειδίκευση: Ιστορίας και Τέχνης του Αγίου Όρους 

3 

Θεσμοί και Δίκαιο του Αγίου Όρους 

ΙΑΌ01 

ΥΕ 

39 

10 

4 

Ο καθημερινός βίος στο Άγιο Όρος κατά 
τη βυζαντινή και μεταβυζαντινή περίοδο 

ΙΑΟ 02 

ΥΕ 

39 

10 

2η Ειδίκευση: Θεολογίας και Πνευματικής Ζωής του Αγίου Όρους 

5 

Η αγιολογική και υμνογραφική παράδοση 
του Αγίου Όρους 

ΘΑΌ01 

ΥΕ 

39 

10 

3η Ειδίκευση: Μουσικής Παράδοσης και Ψαλτικής Τέχνης του Αγίου Όρους 

6 

Η Ψαλτική παράδοση στο Άγιο Όρος κατά 
τη Βυζαντινή και Μεταβυζαντινή περίοδο 

ΨΑΌ01 

ΥΕ 

39 

10 

Σύνολο Ε(ΙΤ5 

30 


Β'Εξάμηνο 


α/α 

Μάθημα 

Κω δ. 
Μαθ. 

ΤΥΠΟΣ ΜΑΘΗ- 
ΜΑΤΟΣ 

ΣΥΝΟΛΟ ΩΡΩΝ 

ΕΘΤ5 

Θεωρία 

1 η Ειδίκευση: Ιστορίας και Τέχ 

νης του Αγίου Όρους 

1 

Πηγές της Ιστορίας του Αγίου Όρους 

ΙΑΟ 03 

ΥΕ 

39 

10 

2 

Ο Αθωνικός χώρος και οι κτήσεις των 

Αγιορειτικών Μονών 

ΙΑΟ 04 

ΥΕ 

39 

10 

3 

Βυζαντινή και Μεταβυζαντινή ζωγραφική 
στο Άγιο Όρος: μνημειακά σύνολα και εικόνες 

ΙΑΟ 05 

ΥΕ 

39 

10 

4 

Βυζαντινή και Μεταβυζαντινή γλυπτική και 
μικροτεχνία στο Άγιο Όρος 

ΙΑΟ 06 

ΥΕ 

39 

10 

5 

Η οικοδομική ιστορία και η αρχιτεκτονική 
των Μονών του Αγίου Όρους 

ΙΑΟ 07 

ΥΕ 

39 

10 

6 

Η νεότερη τέχνη στη χερσόνησο του Άθω 
(18ος-20ος αι.) 

ΙΑΟ 08 

ΥΕ 

39 

10 

7 

Διαφύλαξη και συντήρηση των κειμηλίων 
του Αγίου Όρους 

ΙΑΟ 09 

ΥΕ 

39 

10 

2η Ειδίκευση: Θεολογίας και Πνευματικής Ζωής του Αγίου Όρους 

8 

Ζητήματα της μοναστικής θεολογίας και πνευματι¬ 
κότητας του Αγίου Όρους από την ίδρυσή του μέχρι 
σήμερα 

ΘΑΟ 02 

ΥΕ 

39 

10 

9 

Η λειτουργική παράδοση και ζωή στο Άγιο Όρος: 
θεωρία και πράξη (Τυπικά, Διατάξεις, Συλλογές, 
Χειρόγραφα) 

ΘΑΟ 03 

ΥΕ 

39 

10 

3η Ειδίκευση: Μουσικής Παράδοσης και Ψαλτικής Τέχνης του Αγίου Όρους 

10 

Αγιορείτες Μελουργοί και Μαΐστορεςτου 
αγιορειτικού μέλους 

ΨΑΟ 02 

ΥΕ 

39 

10 

11 

Τα Μουσικά Χειρόγραφα του Αγίου Όρους 

ΨΑΟ 03 

ΥΕ 

39 

10 

Σύνολο Ε(ΙΤ5 

30 


Γ' Εξάμηνο 



Ε(ΖΤ5 

Συγγραφή μεταπτυχιακής διπλωματικής εργασίας 

30 


5. Τα μαθήματα μπορούν να αναμορφώνονται ή και να αντικαθίστανται με άλλα με απόφαση της Συντονιστικής 
Επιτροπής (Σ.Ε.) του Π.Μ.Σ. και έγκριση της Συνέλευσης του Τμήματος και της Συγκλήτου εφόσον κρίνεται σκόπιμο 
για την καλύτερη λειτουργία και διάρθρωση του Προγράμματος. 

6. Η γλώσσα διδασκαλίας είναι κατ' αρχήν η ελληνική. Συγκεκριμένα μαθήματα, συμπεριλαμβανομένων αυτών 
των επισκεπτών καθηγητών, μπορούν να διεξάγονται σε ξένη γλώσσα. 

Άρθρο 7 

Αριθμός Εισακτέων 

Ο αριθμός εισακτέων στο πρόγραμμα ορίζεται κατ' ανώτατο όριο στους σαράντα οκτώ (48) μεταπτυχιακούς/ές 
φοιτητές/τριες ετησίως (16 ανά κατεύθυνση). 

Ο τρόπος επιλογής εισακτέων, η διαδικασία και τα κριτήρια επιλογής, καθορίζονται στον οικείο κανονισμό Μετα¬ 
πτυχιακών Σπουδών, ο οποίος έχει εγκριθεί από τη Σύγκλητο του ΑΠΘ (συνεδρίαση με αριθμό 2958/12&13-4-2018) 
και αναφέρονται στην προκήρυξη. 

Άρθρο 8 

Προσωπικό 

Για την υλοποίηση του ΠΜΣ θα απασχοληθούν μέλη ΔΕΠ του Τμήματος Ποιμαντικής και Κοινωνικής Θε¬ 
ολογίας του Αριστοτελείου Πανεπιστημίου Θεσσαλονίκης, καθώς και μέλη ΔΕΠ άλλων Τμημάτων του Αρι- 
στοτελείου Πανεπιστημίου Θεσσαλονίκης ή άλλων Πανεπιστημίων της ημεδαπής, καθώς και άλλες κατη¬ 
γορίες διδασκόντων και επισκέπτες διδάσκοντες (καταξιωμένοι επιστήμονες, καλλιτέχνες ή επιστήμονες 
αναγνωρισμένου κύρους) από την ημεδαπή και την αλλοδαπή σύμφωνα με τα οριζόμενα στο άρθρο 36 
του ν. 4485/2017 (Α' 114). 

Άρθρο 9 

Υλικοτεχνική Υποδομή 

Για τη λειτουργία του Π.Μ.Σ. θα χρησιμοποιηθούν οι αίθουσες διδασκαλίας, τα αμφιθέατρα, τα εργαστήρια, η 
νησίδα Η/Υ, τα γραφεία και οι αίθουσες συνεδριάσεων του Τμήματος. Όλες οι αίθουσες διδασκαλίας και τα αμφι¬ 
θέατρα είναι κλιματιζόμενα και διαθέτουν μόνιμο εξοπλισμό προβολής (ενσύρματο και ασύρματο), ηχητική και 
μικροφωνική εγκατάσταση (ενσύρματη και ασύρματη) και πρόσβαση στο διαδίκτυο (ενσύρματη και ασύρματη) 
για τους διδάσκοντες μέσω δικτύου υψηλής ταχύτητας και ασύρματη μέσω του δικτύου θάυΐΌθΐη για τους φοιτη¬ 
τές. Η νησίδα του Τμήματος εκτός από δύο δικτυακούς εκτυπωτές και δέκα υπολογιστές υψηλών επιδόσεων (ΙηΐθΙ 
(Ζογθ ί5-7500Τ, 2.70Ηζ, ΒΑΜ 8ΘΒ ΘΘΒ4 2400ΜΗζ) διαθέτει σύστημα τηλεδιάσκεψης συμβατό με την υπηρεσία 

Τεύχος Β'3282/08.08.2018 


Ε-ρΓθ5θηςθ του ακαδημαϊκού δικτύου Οιτίθϊ που με τη 
σειρά της καλύπτει πλήρως τις απαιτήσεις που τίθενται 
για την πραγματοποίηση τηλεδιασκέψεων συλλογι¬ 
κών οργάνων ΑΕΙ (Πανεπιστημίων καιΤΕΙ) όπως αυτές 
περιγράφονται στο ΦΕΚ (Αρ. φύλλου 433,17 Μαρτίου 
2011, αριθμ. Φ.122.1/42/23076/Β2), καθώς και σύστημα 
σάρωσης συμβατικό (ίΐθΐάθά) και τύπου 5ε3ηΒοοΙ<. Τα 
εργαστήρια και τα γραφεία του Τμήματος διαθέτουν σύγ¬ 
χρονους υπολογιστές και διαθέτουν ή είναι συνδεμένα 
με διαδικτυακά πολύ μηχανήματα εκτύπωσης/σάρωσης/ 
φωτοτυπιών. Επιπρόσθετα το Τμήμα διαθέτει φορητή 


μικροφωνική και μεγαφωνική εγκατάσταση για την κά¬ 
λυψη εκδηλώσεων. 

Άρθρο 10 

Διάρκεια Λειτουργίας 

Το ΠΜΣ θα λειτουργήσει από το ακαδημαϊκό έτος 
2018-2019 μέχρι και το ακαδημαϊκό έτος 2023-2024. 

Άρθρο 11 

Κόστος Λειτουργίας 

Αναλυτικός προϋπολογισμός λειτουργίας του ΠΜΣ 
κατ' έτος και για πέντε (5) συνεχή έτη: 


I) Έσοδα 


Πηγές Χρηματοδότησης ΠΜΣ (άρθρο 37 του ν. 4485/2017) 

Ποσά σε € (τέλη φοίτησης) 

Τέλη φοίτησης: 48 φοιτητές/τριες XI .600 € 

76.800 

Σύνολο 

76.800 


II) Έξοδα 

Σύμφωνα με όσα ορίζονται στα άρθρα 32 και 37 του ν. 4485/2017 (ΦΕΚ 114/τ.Α74-8-2017), το 70% του ετήσιου 
κόστους λειτουργίας, που αφορά τις λειτουργικές δαπάνες του ΠΜΣ, ανέρχεται στο ποσό των 53.760 € και αναλύεται 
σε κατηγορίες δαπανών ως εξής: 


Κατηγορίες Λειτουργικών Εξόδων (περίπτ. α' της παρ. 4 του άρθρου 37 του ν. 4485/2017) 

Ποσά σε€ 

1. Δαπάνες εξοπλισμού και δαπάνες λογισμικού 

1.200,00 

2. Δαπάνες χορήγησης υποτροφιών σε μεταπτυχιακούς φοιτητές 

3.200,00 

3. Δαπάνες αναλωσίμων 

2.200,00 

4. Δαπάνες μετακινήσεων διδασκόντων του ΠΜΣ 

1.500,00 

5. Δαπάνες μετακινήσεων φοιτητών του ΠΜΣ για εκπαιδευτικούς σκοπούς 

2.000,00 

6. Αμοιβές διδασκαλίας τακτικού προσωπικού των ΑΕΙ και ερευνητικών κέντρων 
και ινστιτούτων που συμμετέχουν στην οργάνωση του ΠΜΣ 

29.880,00 

7. Αμοιβές διδασκαλίας προσωπικού της παρ. 5 του άρθρου 36 του ν. 4485/2017 

2.880,00 

8. Αμοιβές διοικητικής και τεχνικής υποστήριξης 

9.400,00 

9. Λοιπές δαπάνες, όπως ιδίως έξοδα δημοσιότητας προβολής, αγοράς εκπαιδευτικού 
υλικού, οργάνωσης συνεδρίου, δαπάνες εργασιών πεδίου 

1.500,00 

Σύνολο 

53.760,00 


Σύμφωνα με την περίπτ. β' της παρ. 4 του άρθρου 37 του ν. 4485/2017 το τριάντα τοις εκατό (30%) αφορά κάλυψη 
λειτουργικών εξόδων του Ιδρύματος. 


Λειτουργικά έξοδα ιδρύματος (30%) 


23.040,00 € 


Οι πηγές χρηματοδότησης του Π ΜΣ για την κάλυψη του κόστους λειτουργίας προέρχονται από τα τέλη φοίτησης 
των μεταπτυχιακών φοιτητών/τριών (1.600,00€ για ένα κύκλο σπουδών/τρία εξάμηνα φοίτησης). Επιπλέον πηγές 
μπορεί να προκύψουν από: 

α) δωρεές, παροχές, κληροδοτήματα και κάθε είδους χορηγίες φορέων του δημόσιου τομέα, όπως οριοθετείται στην 
περίπτωση α'της παρ. 1 του άρθρου 14τουν. 4270/2014 (Α' 143),ήτου ιδιωτικού τομέα, 
β) πόρους από ερευνητικά προγράμματα, 

γ) πόρους από προγράμματα της Ευρωπαϊκής Ένωσης ή άλλων διεθνών οργανισμών, 
δ) μέρος των εσόδων των Ειδικών Λογαριασμών Κονδυλίων Έρευνας (Ε.Λ.Κ.Ε.) των Α.Ε.Ι., 
ε) κάθε άλλη νόμιμη αιτία. Στην περίπτωση αυτή τα τέλη φοίτησης θα μειωθούν αναλογικά. 


Άρθρο 12 

Μεταβατικές διατάξεις 

Όσα θέματα δεν ρυθμίζονται στην παρούσα απόφαση, θα ρυθμίζονται από τον οικείο κανονισμό Μεταπτυχιακών 
Σπουδών και τα αρμόδια όργανα σύμφωνα με την ισχύουσα νομοθεσία. 

Η απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη, 10 Ιουλίου 2018 
Ο Πρύτανης 
ΠΕΡΙΚΛΗΣ ΜΗΤΚΑΣ 

Καττοδιστρίου 34, Τ.Κ. 104 32, Αθήνα 
ΕΘΝΙΚΟ τηλ. Κέντρο 2105279000 

ΤΥΠΟΓΡΑΦΕΙΟ Κείμενα προς δημοσίευση: \Λ/θί)ΐτΐ35ίθΓ.0ΐίά)0ΐ.αΓ 






























